# **נוסח מודעה לעיתונות**

**מכרז פומבי מס' 23-1843/25 למתן שירותי אחזקת חדרים נקיים וחדרי בידוד במרכז הרפואי קפלן של שירותי בריאות כללית**

# שירותי בריאות כללית מרכז רפואי קפלן (להלן גם: **"הכללית"** או "**המזמינה**") מזמינה בזאת הצעות מחיר להתקשרות שעניינה מתן שירותי אחזקת חדרים נקיים ובידוד במרכז הרפואי קפלן של הכללית (להלן גם: "**מרכז רפואי קפלן**"), הכל כמפורט במסמכי המכרז ונספחיו.

# השירותים יכללו, בין היתר, עבודות תיקונים וויסותים של חדרים נקיים וחדרי בידוד, עבודות אחזקה שוטפת ועבודות שדרוג במרכז הרפואי קפלן, וכן כל העבודות הנלוות ו/או המשלימות מערכות לרבות אספקת חלפים ובדיקות תקופתיות, הכל בהתאם להזמנות אותן תשלח כללית מדי פעם בפעם ובהתאם לצרכיה.

# **תקופת ההתקשרות** מכח המכרז היא ל-60 (שישים) חודשים, והכל בהתאם ובכפוף למפורט בהסכם ההתקשרות המצורף למסמכי המכרז.

# **מועדים עיקריים למכרז**

|  |  |  |
| --- | --- | --- |
| **פעילות** | **תאריך** | **שעה** |
| מועד אחרון להגשת שאלות הבהרה | 30.1.2025 | 12:00 |
| מועד אחרון להגשת הצעות | 9.2.2025 | 12:00 |

# על כל מציע לעמוד לפחות בדרישות הבאות, שהינן **תנאי הסף** להשתתפות במכרז:

# למציע ניסיון מוכח ב-24 חודשים מתוך 48 החודשים שקדמו למועד האחרון להגשת הצעות במכרז זה באחזקת חדרים נקיים וחדרי בידוד עבור שני גופים שונים לפחות, מתוכם לפחות אחד הנו מרכז רפואי.

# למציע תקן איכות 9001 ISO מאת מכון התקנים הישראלי, לתחום השירות הנדרש במכרז זה.

# המציע הוסמך על ידי ארגון בינ"ל מוכר לחדרים נקיים כדוגמת NEBB או ICCS.

# בידי המציע אישורים תקפים על ניהול ספרים, רישום במע"מ ובמס הכנסה לפי חוק עסקאות גופים ציבוריים, תשל"ו-1976, והוא עומד בתנאים המפורטים בחוק.

# על המציע בעצמו לעמוד בתנאי הסף. לא יתאפשר למציע להסתמך לעניין זה על כל גוף ו/או אדם אחר, לרבות תאגיד או גורם קשור, אלא אם צוין מפורשת אחרת.

# **הוכחת תנאי הסף הינה כמפורט במסמכי המכרז.**

# **את ההצעות יש להגיש עד ליום 9.2.2025 בשעה 12:00**, בהתאם לנוהל ולדרישות כמפורט במסמכי המכרז.

# המציע אחראי לבדוק בעצמו את תנאי המכרז, לרבות פרטי ותנאי ההתקשרות וכל מידע רלבנטי אחר. להסרת ספק, התנאים המפורטים בהודעה זו כוללים תמצית תנאי הסף להשתתפות במכרז בלבד. אי עמידת המציע בתנאי הסף תביא לפסילת הצעתו. **כל יתר התנאים והמסמכים הנדרשים מפורטים בהרחבה בשאר מסמכי המכרז**.

# יתר תנאי המכרז והליך בחירת ההצעה הזוכה מפורטים במסמכי המכרז המלאים, המתפרסמים באתר המכרזים של הכללית, בכתובת www.clalit.org.il, בו עשויים להתפרסם מעת לעת עדכונים שוטפים אודות המכרז.

# **מודעה זו מהווה חלק בלתי נפרד ממסמכי המכרז ואין בה כדי לגרוע מהתנאים המפורטים במסמכי המכרז, אלא להוסיף עליהם. במקרה של סתירה בין האמור בשאר מסמכי המכרז לבין האמור במודעה זו, יגברו מסמכי המכרז.**

**שירותי בריאות כללית**

מודעה זו מתפרסמת גם באתר הכללית: www.clalit.co.il